  Туспуктэм: Григорий Фомн Майя Бывальцева 14-тӥ толшоре Чайковскын биатлонъя Россилэн чемпионатэз улсын масс-старт ортчиз. Удмуртиысь Александр Корнев зарни медль утӥз. Спортсменъёс 15 иськемез, ыбылӥськон интые ньыль пор пыраса, ортчизы. Александр Корнев 10 кужмоосыз пӧлысь ӧз кыльылы. Ыбылӥськон интыын тӧл зол пельтэмен сэрен, тросэз шонер ыбылӥськыны ӧз быгатэ, но Ижкарысь спортсмен тӧлэз вормыны быгатӥз – куинетӥ но ньылетӥ рубежын вань мишеньёссэ ворсаз. Берпуметӥзэ ыбылӥськонысь нырысетӥ кошкиз но финиш гожез ган-гань ортчиз шуыны луоз – 40:57.2 (2). Азвесь медаль понна Башкортостаныссь Эдурд Латыпов но Тюмень улосвылысь Александр Поварницын нюръяськизы. Латыпов ӝоггес луэмзэ возьматӥз, со кыкетӥ инты басьтӥз – +15.3 (3), Поварницын куинетӥ луиз – +24.8 (3). Тодэ вайытом, азьвылгес Александр Корнев суперспринтын бронза медаль басьтӥз. Ижкарын вордскем Александр Поварницын комадаен нюръяськонын чемпион луиз.  18-тӥ толшоре ини Удмуртилэн шоркараз «Ижевская винтовка» ӵошатскон (0+) кутскоз. Тегъёс: Спорт Биатлон Удмуртия Россия Чайковский  